नई दिल्‍ली। आम भारतीयों के लिए फिक्‍स्ड डिपॉजिट (FD ) सेविंग के लिए लंबे समय से पसंदीदा विकल्‍प रहा है। इसका कारण यह है कि एफडी में निवेश पूरी तरह से सुरक्षित है और इस पर आकर्षक रिटर्न मिलता है। जब आप FD कराते हैं तो बैंक आपको मंथली या तिमाही ब्‍याज लेने या उसे रीइन्‍वेस्‍ट करने का ऑप्‍शन देते हैं। अगर आप तिमाही मिलने वाले ब्‍याज को रीइन्‍वेस्‍ट करने का ऑप्‍शन चुनते हैं तो आप की एफडी पर ब्‍याज से होने वाली आय हर तीन माह पर बढ़ती जाएगी। यानी आपकी FD ब्‍याज पर ब्‍याज कमाएगी। इसे ही कंपाउंडिंग की पावर कहते हैं।